WE PELISIANANU 



(La Genbse) 



Tere plale vale mi kclele 

(Rm 1.20; Wg 4.11; Jn 1.1-3) 

-t 1 Fekelele pelisia bleyi va, de Ka- 
-*■ zambale la vale tere kele, 

2 'te tere a munuoo, 'te fe do kpen 
'ka ana lo; ye a guru blen ta gunu a 
tiritiri, 'te Kazambale Leli ee giean 
'yinu ta loru. 

3 Ye Kazambale lee: Fena fu *e 
kele. Ye fena fu kele. 4 Kazambale a 
ye lee, fena fu a e zima; ye Kazambale 
fena fu vale gunu kini ekema. 5 Ka- 
zambale fena fu laa, tu, ye e gunu 



laa, beli. 'Be zo le nyanadi kele y^ 
bladi kele; 'be e ke a yi vininzan nya. 

6 Kazambale lee: Fena pla *e kele 
'yinu melena, ye fena pla 'e 'yinu kini 
ekema. 7 Ye 'yinu le ke fena pla ta 
loru koo, 'yinu le ke a wuo koo, Ka- 
zambale wo kini ekema ye e wo 
melena vo e pla. 8 Ye 'be kele a zo. 
Kazambale fena pla laa, la. 'Be zo le 
nyanadi kele ye bladi kele; 'be e ke a 
yi fiezan nya. 

9 Kazambale lee: 'Yinu le wo ke la 
wuo, 'wo zen ekeva fedona, ye fena 

gale 'e bora. Ye 'be kele a zo. 10 Ka- 
zambale fena gale laa, tere, ye 'yinu le 
wo zen ekeva be, e 'benu laa weyi. Ye 
Kazambale a ye lee, 'be a e zima. 11 
'Be zuo Kazambale lee: Tere 'e fe kele; 
ziannu le wo wDlenu ee" kela wo gi be, 
wo koo, yilinu le wo poro ee baan wo 
dogono yerama, 'te wo wole ee kela 
'wo gi be, wo koo, tere 'e wo kele. Ye 
'be kele a zo. 12 Tere fe kele; ziannu 
le wo wole ee kela wo gi wo cbbe gi, 
wo koo, yilinu le woo poro baan, 'te 
wo wale ee kela wo gi wobozen cbbe 
gi, wo koo, tere wo kele. Ye Kazam- 
bale a ye lee, 'be a e zima. 13 'Be zo le 
nyanadi kele, ye bladi kele; 'be e ke a 
yi yaazan nya. 

14 Kazambale lee: Fenakinifenu 'e 
kele fena pla le wa laama la, a gi, tu 
vale beli kinile ekema we gi; 'wo kele 
bleyinu koo, yinu koo, leenu koo, wo 
goonzannu nya ma. 15 'Wo kele 
fenakinifenu nya la gi, ye 'wo tere ta 
kini. Ye 'be kele a zo. 16 Kazambale 
fenakinife blen kele fie; e a blenzan 
kele yieyizan nya, ye e a kienezan kele 
belizan nya; ye e monenenu kele e 
ziin. 17 Kazambale wo pla la gi, tere 
ta kinile koo, 18 wo kelele yieyi vale 
belizannu nya koo, fena fu vale gunu 
kinile ekema koo, 'be faa we gi. Ka- 
zambale a ye lee, 'be a e zima. 19 'Be 
zo le nyanadi kele ye bladi kele; 'be e 
ke a yi zienzan nya. 

20 Kazambale lee: Wi yuemalenu 
'e kele 'yinu va di, ye mianenu 'e si 
tere ta loru la worona. 21 Ye Kazam- 
bale po blenblennu kele, e vale wi yue- 
malenu faa le woo giean 'yi va, e wo 
kele kiere wo dogono yerama; ye 
mianenu faa le wo bea ke, e wo kele e 
ziin wo dogono yerama. Kazambale a 
ye lee, 'be a e zima. 22 Kazambale wo 
droo vo ye e lee: 'Ka ne yaa, 'ka kele 
kiere, 'ka fan weyi va; ye mianenu 'e 
kele kiere tere la ma. 23 'Be zo le 
nyanadi kele ye bladi kele; 'be e ke a 
yi soruzan nya. 

24 Kazambale lee: Wi yuemalenu 
'e bora tere la wo dogono yerama do 
do; flawinu koo, tawoplelawinu koo, 
bwiiwinu koo, 'wo bora ye 'wo vo 'be 



be gi, Ye 'be kele a zo. 25 Kazambale 
bwiiwinu kele wo dogono yerama do 
do, ye e flawinu kele wo dogono 
yerama do do, ye e tawoplelawinu 
kele wo dogono yerama do do; ye 
Kazambale a ye 'lee, 'be a e zima. 
26 'Be zuo Kazambale lee: Kaa mi 
kele kaa dobe gi, kaa bomazan nya, ye 
'e pla weyi va ponu koo, lagi mianenu 
koo, winu koo, terelafenu faa koo, 
tawoplelawinu faa le woo giean tere la 
koo, wo faa nwiin. 27 Ye Kazambale 
mi kele e dobe gi, e a kele Bale dobe 
gi, e gone vale le kele. 28 Kazambale 
wo droo vo, ye Kazambale le wo le 
lee: 'Ka ne yaa, 'ka kele kiere, 'ka fan 
tere la ye 'ka pla a tafenu nwiin; weyi 
va ponu koo, lagi mianenu koo, wi 
faa le ee giean tere la koo, 'ka pla wo 
nwiin. 29 Ye Kazambale lee: Ka ye 
loo? Zian faa le e ke tere la, 'te a wole 
ee kela a gi, e vale yili faa le wo poro 
ee baan, 'te a wole ee kela a gi, maa a 
no ka le kale feblele nya. 30 Wi faa le 
e ke tere la koo, mianenu faa le e ke la 
gi koo, fe faa le ee giean tere la, 'te ee 
flin-e, wo koo, maa lu drDodroo faa no 
wo le wole feblele nya. Ye 'be kele a 
zo. 31 Ye fe faa le Kazambale a kele, 
e a faa nagini ye e a ye lee, a faa a e 
zima e baba. 'Be zo le nyanadi kele ye 
bladi kele; 'be e ke a yisuiedozan nya. 

2 1 'Be zo le la vale e gifenu koo, 
tere vale e tafenu koo, wo kelele 
le sdd. 2 Kazambale ele nyanama le 
sdd a yi suiedozan nya; ye a yi sorafie- 
zan nya e flin ele nyanama faa le e a 
pa be, a ma. 3 Kazambale yi sorafie- 
zan droo vo, ye e a pa e yerama; yi 'ko 
nya le e flin ele nyanama faa le e a pa 
fe faa kelele nya be, a ma, 'bezama. 

4 La vale tere pelisia fean zo, 'te 
Kazambale wo kele fean zo, yee le ke 
be. 

Bleyian va le Bale, Gakelebale tere 
vale lanu kele, 5 'te feife do kpen 'ka 
tan tere la lo, ye zian do kpen gon 'ka 
tan bo le fei lo; Bale, Gakelebale 'ka 
tan lee vinin da le tere la lo, ye mi do 
kpen 'ka ana ye 'be fei pa lo, azama. 
6 Naa, lolu ee sie tere gi bele tere ta 
goi sile zo, 'te ee kela tere la fefaana, 

He tere ee kela a nya droodroo. 
Eden fei 

(Wg 22,1-2, 2.7) 

7 Bale, Gakelebale vun si ye e a kele 
mi nya; e mibelifu fee a nye 'lee ye mi 
kinin mi yuemale nya. 

8 'Be zuo Bale, Gakelebale zianfei 
do pa yirinwanazia, fe le wana laama 
Eden, ana, ye mi le e a kele be, e 'be 
nyana 'bena. 9 Ye Bale, Gakelebale 
yili gono faa si tere gi; yili nonomi le 
wo poro ke blefe zimanu nya, wo 
gono faa le; mibeliyili a fei melena, ye 
wezin vale wenyane vasiyili ana e ziin. 
10 Yuu do le a 'wuo si fiden, ee fei 
kela droodroo; de e fei kini a blan si 
zien. 11 Wa blan vininzan laama 
Pison; ee giean Avila tere faa zi; kyan 
a 'bena. 12 Tere 'ko la kyan a kyan 
tegele nya; delium gole vale onisigole a 
'bena e ziin. 13 Wa blan fiezan laama 
Gion; yee e giean Kus tere faa zi. 14 
Wa blan yaazan laama Idekel; ee 
yoroan Asiri tere la yirinwanazia. A 
blan zienzan le ke Yufrat nya. 

15 Bale, Gakelebale mi si ye e a 
nyana Eden fei, yuepale a va vale fei 
pale we gi. 16 Bale, Gakelebale e 
sonne goon mi le 'ko zo: maa zi no i le 
lee, i fei yilinu faa poro ble; 17 naa, 
wezin vale wenyane vasiyili be, te be 
poro ble lo; de be ble yian ma, i gaan. 

Le kelele 

(Ef 5.22-23; Mt 19.3-9; 1 Tim 2.11-13) 

18 Bale, Gakelebale lee: Gone vole 
e do 'ka e zima lo; maa dan azozan do 
kele le a boavazan nya. 19 Gakelebale 
tere si ye e a kele terelawinu vale lagi 
mianenu nya, ye e da wo faa nya 
gonezan va, de e dan wo laa le fean 
zo, ye e a gi doo, ye to le gonezan a pa 
fe yuemale faa ma, ye e vo wo to nya. 

20 Flawinu koo, lagi mianenu koo, 
bwiiwinu koo, gonezan wo faa to pa; 
naa, mi le ke bele yeebozen zo, a boa- 
vazan nya, e 'ka a ye le 'benu va lo. 

21 Ye Bale, Gakelebale yi vo gonezan 
yue la, ye yi go a nya baa; Gakelebale 
gonezan seewole do si, ye e ana le tan. 

22 A seewole le Bale, Gakelebale a si 



gone gi be, e a kele le nya ye e goan 
gonezan va. 23 Ye gonezan lee: 
U-uun! Sin, mi 'ko wole si an wole va 
ye a ne si an ne va; e si gone gi amale 
wo dan a laa le, le. 24 Bewemale gone 
e dan si le e ti vale e bu va, ye e dan 
peli vo le e na va, ye wo fienu e dan 
kele le mi do kpen nya. 

25 Gonezan vale enaae porole, ye 
yara do kpen 'ka wo 'wuo ma 'be we 
ma lo. 

Mi saanna 

(Mt 4.1-11, 6.13; ITim 2.14) 

3 1 Mene gi kini e mini winu faa le 
Bale, Gakelebale a kele, wo ta. fi 
le lezan le lee: Kazambale a fe we- 
boen nya lee, te ka feiyili poro faa ble 
loo? 2 Lezan le mene le lee: Ko fei 
yili poro faa ble. 3 Naa, yili le e ke fei 
melena be, Kazambale a fe lee, te ko a 
poro ble lo, te ko mane a ma lo, de ko 
kele, ko gaan. 4 Ye mene le lezan le 
lee: Ka 'ka dan ga le lo; 5 naa, Ka- 
zambale a gi doo lee, de ka ble yian 
ma, ka yue e dan fuo le y£ ka dan kele 
le balenu zo, 'te ka wezin vale we- 
nyane vasina doo. 

6 Lezan a ye aan wo lee, yili 'ko 
poro a blefe zima nya, ye e a nonomi 
mi yue gi, ye e a mi bon-in kinife zima 
nya, e a poro so ye e a ble; a zana le 
'be ke a va be, e a ke no 'be le ye 'be 
a ble. 

7 Ye wo fienu yue fuo, ye wa ye lee, 
'wa e porole; wo go boro laa so le y£ 
wo wo tan, ye wo wo do 'wo gyen bele 
kyesidi zo. 8 Ye wo Bale, Gakelebale 
dere 'ma, 'te 'be ee giean fei nyanadi 
bleyi va ye gonezan vale e na yoo Bale 
Gakelebale lee, feiyilinu melena. 

9 Ye Bale, Gakelebale gonezan laa, 
ye e le a le lee: Bii a kyeen? 10 Gone- 
zan lee: Maa i dere 'ma fei, ye maa a e 
porole amale an kana ye an yoo. 
11 Ye Bale, Gakelebale lee: De e i 
bon-in kini lee, i a e porolee? Yili le 
maa a poro blele yi ga i lee be 'naan, 
be blee? 12 Gonezan a zi vo lee: Lezan 
le be no an le, yee e yiliporo no an le ye 
maa a ble. 13 Ye Bale, Gakelebale le 
lezan le lee: Memale i 'be kelee? 

Lezan eze fe lee: Mene dabli kele an 
le ye maa a ble. 

14 Bale, Gakelebale le mene le lee: 
I 'be we 'ko kele, amale bale a e pale i 
ma flawinu vale bwiiwinu melena; i 
dan tawo le i pie la, ye i dan vun ble le 
ile terela faa gi. 15 Maa dan guli pa le 
bii vale lezan melena, a kulu vale i 
kulu melena; a kulu e dan i 'wuo wii 
le ye i kulu e dan suie do le a kulu 
ganeten ma. 16 Ye Gakelebale le lezan 
le lee: Maa dan nyane blele taa pa le i 
bon bole ma, ye i dan ne yaa le kle- 
blele kaii nya; i bli e dan bo le i zana 
ma ye i zana e dan pla le i nwiin. 17 
Kazambale le gonezan le lee: I tone do 
i na dere le, ye yili le maa a fe i le lee, 
te be poro ble lo, be ble, bewemale 
maa dan bale pa le tere ma ile we ma. 
18 Nyaneblele nya le i dan ile feblele 
ye le tere va, ile terela faa gi. Tere e 
dan lelinu vale goligyenenu bora le i 
le, ye i dan fei lunu ble le. 19 I yara 
kyeyee zi le i dan fe ble le foo ye i nola e 
ziin tere le maa i kele a nya be, a nya; 
naa, i a vun nya, ye i dan nola le vun 
nya e ziin. 

20 Adam e na to pa Eve; e a mi 
yuemale faa bu nya, azama. 

21 Bale, Gakelebale wikole kele 
Adam vale e na le so nya ye e a zen wo 
ta. 

22 Bale, Gakelebale lee: Ka a ye 
loo? Mi kele bele kaa va mi do zo ye e 
wezin vale wenyane vasina doo. Naa, 
kaa mibeliyili poro sole yi ga a lee, de 
e da 'be ble ye e vo e yuema leefaama, 
'te 'be gle 'ka doa lo. 23 Ye Bale, Ga- 
kelebale mi bin fiden fei, lee, 'e go fei 
pa, tere le wa kele koon a nya be, a va. 
24 'Be zo le e Adam bin; ye lanjenu le 
wa laama serubennu, e wo do fiden fei 
yirinwanazia, ye gwounnu le kye ke 
wo 'lee, e a 'benu lee, 'te 'benu a 
giean, mibeliyili le zi tabinle we ma. 

